વરસાદના વિધ્ન બાદ ૩૨-૩૨ ઓવરની મેચ રમાઇ
ચોથી વન ડેમાં ન્યુઝીલેન્ડને સાત વિકેટથી શ્રીલંકાએ પરાજય આપ્યો
આજે બપોરે ૨.૩૦થી આખરી વન ડે
હમ્બાન્ટોટા,તા.૧૧
શ્રીલંકાએ વરસાદના વિધ્ન વચ્ચે રમાયેલી ચોથી વન ડેમા ન્યુઝીલેન્ડને ડક વર્થ લુઇસના નિયમ પ્રમાણે સાત વિકેટથી પરાજય આપ્યો હતો. વરસાદને કારણે ૩૨-૩૨ ઓવરની મેચ રમાઇ હતી, જેમાંન્યુઝીલેન્ડે ૮ વિકેટે ૧૩૧ રન ફટકાર્યા હતા. જ્યારે શ્રીલંકાએ ૨૬.૨ ઓવરમાં જ ૩ વિકેટે ૧૩૧ રન કરીને મેચ જીતી લીધી હતી.
ટોસ જીતીને શ્રીલંકાએ પ્રથમ ન્યુઝીલેન્ડને બેટિંગમાં ઉતાર્યું હતુ. ન્યુઝીલેન્ડ તરફથી નિકોલે ૧૧, વેટલિંગે ૧૫, બ્રેન્ડન મેકુલમે ૩૦, ટેલરે ૬, વિલિયમસને ૨૧, ફ્રેન્કલીને ૨૧, એન.મેકુલમે ૦, ઇલિસે ૦, સાઉથિએ અણનમ ૭ અને મિલ્નેએ અણનમ ૧૨રન ફટકાર્યા હતા. શ્રીલંકા તરફથી મેન્ડીસે ૧૫ રનમાં ત્રણ, કુલાસેકરાએ ૧૭ રનમાં બે અને પરેરા-હેરાથે ૧-૧ વિકેટ ઝડપી હતી.
જવાબમાં શ્રીલંકા તરફથી થારંગાએ ૪ ચોગ્ગા સાથે ૨૮ બોલમાં ૨૭, ચાંદીમલે ૪ ચોગ્ગા સાથે ૬૫ બોલમાં ૪૩, સંગાકારાએ ૫૫ બોલમાં ૫ ચોગ્ગા ્અને ૧ છગ્ગા સાથે અણનમ ૪૨, થિરીમાનેએ ૦ અને મેથ્યૂસે અણનમ ૨ રન કર્યા હતા.